**Likumprojekta „Grozījumi Veterinārmedicīnas likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums |  |
| 2. | Pašreizējā situācija un problēmas | 1. Ar Ministru kabineta 2012.gada 3.augusta rīkojumu Nr.369 tiek grozīts 2009.gada 19.oktobra rīkojums Nr.714 „Par Pārtikas un veterinārā dienesta un valsts aģentūras „Latvijas Zivju resursu aģentūra” reorganizāciju un valsts zinātniskā institūta „Pārtikas drošības, dzīvnieku veselības un vides zinātniskais institūts” izveidi”, papildinot Pārtikas drošības, dzīvnieku veselības un vides zinātniskā institūta (turpmāk – institūts) nosaukumu ar vārdu „BIOR”. Veterinārmedicīnas likumā ir nepieciešams attiecīgi precizēt institūta nosaukumu, izdarot arī citus grozījumus.  2. Lai valsts uzraudzību un kontroli dzīvnieku infekcijas slimību profilakses un apkarošanas, kā arī dzīvnieku izcelsmes produktu aprites jomā veiktu atbilstoši un sasniegtu vispārīgo mērķi – cilvēku veselības un dzīvības augsta līmeņa aizsardzību, kā arī īstenotu Eiropas Savienības normatīvajos aktos noteiktos uzdevumus, nepieciešams veidot uz riska analīzi balstītas uzraudzības un kontroles programmas.  Eiropas Parlamenta un Padomes 2002.gada 28.janvāra Regulas (EK) Nr.178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, (turpmāk – Regula Nr.178/2002) 3.panta 10.punkts nosaka, ka riska analīze ir process, ko veido trīs savstarpēji saistītas daļas – riska novērtējums, riska pārvaldība un riska paziņošana, savukārt 11.punkts nosaka, ka riska novērtējums ir zinātniski pamatots process, ko veido četri posmi – apdraudējuma identificēšana, apdraudējuma raksturojums, iedarbības novērtējums un riska raksturojums. Regula Nr.178/2002 arī nosaka, ka riska novērtēšanu pamato ar pieejamiem zinātniskiem pierādījumiem un veic neatkarīgi, objektīvi un pārredzami, kā arī, lai sasniegtu pārtikas aprites tiesību aktu vispārīgos mērķus, veicot riska pārvaldību, ņem vērā riska novērtēšanas rezultātus.  Pārtikas un veterinārais dienests (turpmāk – dienests) pārtikas aprites un dzīvnieku veselības uzraudzības un kontroles jomā veic riska pārvaldības un riska paziņošanas funkcijas, bet nevar veikt riska novērtējumu.  Ar 2010.gada 1.janvāri izveidojot institūtu kā zemkopības ministra pārraudzībā esošu valsts zinātnisko institūtu – atvasinātu publisko personu (Ministru kabineta 2009.gada 19.oktobra rīkojums Nr.714), tam tika nodota dienesta struktūrvienība – Nacionālais diagnostikas centrs, kas veica laboratoriskos un diagnostiskos izmeklējumus saistībā ar valsts uzraudzību un kontroli. Viena no galvenajām institūta funkcijām zinātniskās darbības jomā ir īstenot pētījumu projektus, lai novērtētu risku pārtikas nekaitīguma un dzīvnieku infekcijas slimību (arī zoonožu) jomā, nodrošinot efektīvu sadarbību ar minētās jomas institūcijām, citām zinātniskajām institūcijām un organizācijām, un sniegt informāciju riska vadības nodrošināšanai dzīvnieku infekcijas slimību (arī zoonožu) jomā.  Ar Ministru kabineta 2007.gada 27.jūnija rīkojumu Nr.397 „Par Latvijas Republikas dalību Eiropas Savienības aģentūrās” Zemkopības ministrija ir noteikta par atbildīgo institūciju sadarbībai ar Eiropas Pārtikas nekaitīguma iestādi (turpmāk – EFSA). Zemkopības ministrija ir uzticējusi institūtam pārstāvēt Latviju EFSA Konsultatīvajā padomē, un tas ir EFSA tiešās sadarbības partneris saskaņā ar Regulu Nr.178/2002.  Nacionālais kontaktpunkts nodrošina informācijas apmaiņu un sadarbību starp institūcijām, kas minētas Regulas Nr.178/2002 36.pantā, EFSA pasākumu un darba rezultātu popularizēšanu, kā arī interesentu konsultēšanu un informēšanu par iestādes misijas jomām (veicināt augstu cilvēku dzīvības un veselības aizsardzības līmeni, saistībā ar iekšējā tirgus darbību ņemot vērā dzīvnieku veselību un labturību, augu veselību un vidi).  Saskaņā ar Regulu Nr.178/2002 riska novērtēšanas kompetentā institūcija ir neatkarīgs zinātnisko konsultāciju, informācijas un riska paziņošanas avots.  Institūta darbības joma vistiešāk atbilst EFSA uzdevumiem, jo tas pārsvarā veic zinātnisko darbību veterinārmedicīnas, pārtikas kvalitātes un nekaitīguma, zivsaimniecības un sabiedrības veselības jomā, nodrošinot neatkarīgu zinātnisko pamatojumu attīstības stratēģiju izstrādei zinātnes un augstākās izglītības sadarbības veicināšanai minētajās jomās, īsteno pētījumu projektus, lai novērtētu risku pārtikas nekaitīguma un dzīvnieku infekcijas slimību (arī zoonožu) jomā, nodrošinot efektīvu sadarbību ar atbilstošajām institūcijām, citām zinātniskajām institūcijām un organizācijām, un sniedz informāciju riska vadības nodrošināšanai dzīvnieku infekcijas slimību jomā, veic laboratoriskos un diagnostiskos izmeklējumus saistībā ar valsts uzraudzību un kontroli pārtikas aprites, dzīvnieku veselības aizsardzības, dzīvnieku barības aprites un veterināro zāļu aprites jomā, pilda references laboratorijas funkcijas normatīvajos aktos noteiktajās jomās u.c.  Lai nodrošinātu atbilstošu riska novērtēšanu Latvijā, riska novērtēšanas uzdevumi dzīvnieku un sabiedrības veselības jomā nododami institūtam.  Pamatojoties uz minēto, Veterinārmedicīnas likumā institūtam noteiktie uzdevumi ir jāpapildina ar pienākumiem veikt riska novērtēšanu dzīvnieku veselības un sabiedrības veselības jomā.  Uzdevumu izpilde tiks nodrošināta no piešķirtajiem budžeta līdzekļiem, riska novērtēšanai izmantojot saistībā ar valsts uzraudzības un kontroles programmām noņemto paraugu laboratorisko izmeklējumu rezultātus, kā arī veicot zinātniskos projektus un pētījumus.  3. Tā kā ar 2014.gada 29.decembri stāsies spēkā Eiropas Parlamenta un Padomes 2013.gada 12.jūnija Regula (EK) Nr.576/2013 par lolojumdzīvnieku nekomerciālu pārvietošanu un par Regulas (EK) Nr.998/2003 atcelšanu (turpmāk – Regula Nr.576/2013), ir nepieciešams noteikt atbildīgās personas, kas nodrošinās regulas normu izpildi.  4. Saskaņā ar Veterinārmedicīnas likuma 25.panta 19.punktu Ministru kabinets nosaka dzīvnieku sugas, kategorijas un populācijas, attiecībā uz kurām nepieciešams izstrādāt biodrošības pasākumu kopumu, kā arī prasības biodrošības pasākumu izstrādei dzīvnieku turēšanas vietās un kārtību, kādā šīs prasības saskaņojamas ar Pārtikas un veterināro dienestu. Tāpēc lauksaimniecības dzīvnieku īpašniekiem un turētājiem, kuriem saskaņā ar Ministru kabineta 2013.gada 20.augusta noteikumiem Nr.621 „Prasības biodrošības pasākumu izstrādei dzīvnieku turēšanas vietās un kārtība, kādā šīs prasības tiek saskaņotas ar Pārtikas un veterināro dienestu” (turpmāk – noteikumi Nr.621) ir pienākums dzīvnieku turēšanas vietās izstrādāt un ieviest biodrošības pasākumu kopumu, ir radīts papildu administratīvais slogs, t.i., pienākums saskaņot izstrādāto biodrošības pasākumu plānu ar Pārtikas un veterināro dienestu. Noteikumi Nr.621 ir spēkā no 2014.gada 1.janvāra, un noteikumu teksts atbilst Veterinārmedicīnas likuma 25.panta 19.punktā noteiktajam pilnvarojumam.  Turklāt Eiropas Savienības normatīvajos aktos dzīvnieku īpašniekam nav noteikts pienākums šāda veida pasākumu plānu saskaņot ar kompetento iestādi.  Tāpēc precizējams 25.panta 19.punktā noteiktais pilnvarojums Ministru kabinetam, svītrojot normu par biodrošības pasākumu plāna saskaņošanu ar Pārtikas un veterināro dienestu.  5. Dzīvnieku veselības jomu reglamentē ne tikai Latvijas Republikas, bet arī Eiropas Savienības normatīvie akti, tostarp tieši piemērojamās regulas. Dzīvnieku īpašniekam un turētājam ir jāievēro visu dzīvnieku veselības jomu reglamentējošo normatīvo aktu prasības, jo tikai tad epizootijas un vairāku valsts kontrolē esošu dzīvnieku infekcijas slimību uzliesmojuma gadījumā dzīvnieku īpašnieks var pretendēt uz epizootijas vai valsts kontrolē esošu dzīvnieku infekcijas slimību apkarošanas rezultātā radīto zaudējumu kompensāciju no valsts budžeta.  Spēkā esošajos Ministru kabineta 2005.gada 15.marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177) ir noteikta kārtība, kādā piešķir un dzīvnieku īpašnieks saņem kompensāciju par zaudējumiem, kā arī kritēriji kompensācijas samazināšanai. Tā kā Veterinārmedicīnas likuma 35.panta otrajā daļā un 38.panta otrajā daļā, uz kuru pamata ir izdoti noteikumi Nr.177, nav dots pilnvarojums Ministru kabinetam noteikt kritērijus kompensācijas samazināšanai, tad ir nepieciešams attiecīgi precizēt minēto pilnvarojumu redakciju.  Dzīvnieku slimību apkarošana rada ļoti lielus zaudējumus dzīvnieku īpašniekiem, un ir svarīgi noteikt tās slimības, kuru uzliesmojuma gadījumā dzīvnieku īpašnieks ir tiesīgs saņemt zaudējumu kompensāciju no valsts. Tā kā zaudējumu kompensācijas tiek segtas no valsts budžeta, tad kompensējamo slimību sarakstu ir nepieciešams noteikt likumā un kārtību, kādā dzīvnieku īpašniekam piešķir un izmaksā zaudējumu kompensāciju, noteikt Ministru kabineta noteikumos. Pēc likumprojekta pieņemšanas Saeimā būs jāizdara grozījumi noteikumos Nr.177, no tiem svītrojot slimības, kuru uzliesmojuma gadījumā var saņemt zaudējuma kompensāciju.  6. 2012.gadā Latvija Eiropas Komisijā iesniedza pieteikumu valsts atzīšanai par brīvu no govju enzootiskās leikozes. Eiropas Komisija, izvērtējot iesniegto pieteikumu un sniegto pamatojumu, atzina Latviju par brīvu no govju enzootiskās leikozes (Eiropas Komisijas 2012.gada 27.jūlija ieviesošais lēmums Nr.2012/449/ES). Valsts interesēs ir saglabāt šādu statusu, jo tas atvieglo dzīvnieku un to produktu tirdzniecību starp Eiropas Savienības dalībvalstīm, kā arī tirdzniecību ar trešajām valstīm. Tāpēc ir jāparedz kompensācija dzīvnieku īpašniekiem, ja to dzīvniekus nokauj, lai apkarotu govju enzootisko leikozi. 2012.gadā govju enzootiskā leikoze konstatēta 3 novietnēs 7 liellopiem un 2013.gada 9 mēnešos – vienā novietnē vienam liellopam. Kompensācijas apmēru nav iespējams precīzi aprēķināt, jo nevar paredzēt, cik dzīvnieku saslims turpmākajos gados. Kompensācijas tiek izmaksātas no valsts budžeta programmas 02.00.00. „Līdzekļi neparedzētiem gadījumiem”.  7. Amerikas peru puves uzliesmojuma apkarošana rada ievērojamus zaudējumus medus bišu dravu īpašniekiem. Lai veicinātu Amerikas peru puves apkarošanu valstī, ir nepieciešams bišu dravu īpašniekiem segt Amerikas peru puves uzliesmojuma apkarošanas laikā radušos zaudējumus. Tāpēc Veterinārmedicīnas likumā noteikto kompensējamo slimību saraksts jāpapildina ar slimības „Amerikas peru puve” nosaukumu.  8. Tā kā Latvijā epizootiskā situācija ar trakumsērgu ir ļoti laba, tika izstrādāti grozījumi Veterinārmedicīnas likumā (Saeimā pieņemti 2013.gada 4.aprīlī), nosakot, ka suņi, kaķi un mājas (istabas) seski pret trakumsērgu jāvakcinē saskaņā ar vakcīnas ražotāja instrukcijā noteikto kārtību. Pārtikas un veterinārais dienests, kontrolējot, kā tiek veikti trakumsērgas profilakses pasākumi, konstatēja nepieciešamību likumā noteikt vecumu, kurā jāveic mājas (istabas) dzīvnieku pirmreizējā profilaktiskā vakcinācija pret trakumsērgu. Ja dzīvnieki netiek izvakcinēti pret trakumsērgu, tie var saslimt un tā apdraudēt gan citus dzīvniekus, gan cilvēkus, jo trakumsērgu izraisa vīruss, ar kuru var inficēties gan dzīvnieki, gan cilvēki. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavots likumprojekts „Grozījumi Veterinārmedicīnas likumā” (turpmāk – likumprojekts), kas paredz, ka:  1) praktizējošs veterinārārsts nodrošinās Regulā Nr.576/2013 noteiktās pilnvarotā veterinārārsta darbības, t.i., izsniegs un aizpildīs mājas (istabas) dzīvnieku pasi, pārbaudīs dzīvnieka apzīmējumu, vakcinēs dzīvnieku pret trakumsērgu, noņems asins paraugus trakumsērgas antivielu titrēšanas testam;  2) no trešajām valstīm ievestos mājas (istabas) dzīvniekus saskaņā ar regulu Nr.576/2013 robežšķērsošanas vietās, kurās veic muitas kontroli, tāpat kā līdz šim kontrolēs Valsts ieņēmumu dienests;  3) Pārtikas un veterinārais dienests nediskriminējošā veidā veiks dokumentu un identitātes pārbaudi mājas (istabas) dzīvniekiem, kurus nekomerciālos nolūkos ieved Latvijas teritorijā no citas Eiropas Savienības dalībvalsts, lai varētu pārbaudīt atbilstību Regulas Nr.576/2013 prasībām un attiecīgi rīkoties;  4) mājas (istabas) dzīvnieku īpašniekiem vai turētājiem jānodrošina mājas (istabas) dzīvnieku vakcinācija pret trakumsērgu trīs mēnešus vecam dzīvniekam;  5) dzīvnieku īpašnieks vai turētājs kompensāciju par valsts uzraudzībā esošas dzīvnieku infekcijas slimības vai epizootijas uzliesmojuma laikā radītajiem zaudējumiem var saņemt tikai tad, ja ir izpildījis visas dzīvnieku veselības jomu reglamentējošajos normatīvajos aktos noteiktās prasības. Likumprojekts precizē deleģējumu Ministru kabinetam noteikt kārtību, kādā dzīvnieku īpašnieks var saņemt kompensāciju, kā arī kompensācijas apmēru un kritērijus kompensācijas samazināšanai;  6) dzīvnieku īpašniekiem pienāksies kompensācija par govju enzootiskās leikozes apkarošanas laikā nokauto liellopu un Amerikas peru puves apkarošanas laikā iznīcinātajām bišu saimēm;  7) praktizējošam veterinārārstam ir pienākums pēc mājas (istabas) dzīvnieka vakcinācijas pret trakumsērgu izdarīt ierakstu par vakcināciju mājas (istabas) dzīvnieka Eiropas Savienības pasē vai vakcinācijas apliecībā;  8) turpmāk lauksaimniecības dzīvnieku īpašniekiem ar Pārtikas un veterināro dienestu nebūs jāsaskaņo izstrādātais biodrošības pasākumu plāns;  9) tiek precizēts institūta nosaukums;  10) institūtam uzdots veikt riska novērtēšanu dzīvnieku veselības un sabiedrības veselības jomā.  Likumprojekts pilnībā atrisinās šīs anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Pārtikas un veterinārais dienests, kā arī Pārtikas drošības, dzīvnieku veselības un vides zinātniskais institūts „BIOR”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Aptuveni 43 949 lauksaimniecības dzīvnieku īpašnieki (turētāji) (Lauksaimniecības datu centra datubāzē pēc stāvokļa 2013.gada 1.jūlijā reģistrētas 43 949 novietnes) un mājas (istabas) dzīvnieku īpašnieki (precīzu skaitu nav iespējams norādīt, jo Latvijā nav vienotas mājas (istabas) dzīvnieku reģistrācijas sistēmas). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Lauksaimniecības dzīvnieku īpašniekiem tiks samazināts administratīvais slogs, jo izstrādātais biodrošības pasākumu plāns nebūs jāsaskaņo ar Pārtikas un veterināro dienestu. |
| 5. | Administratīvās procedūras raksturojums | Mājas (istabas) dzīvnieku īpašniekiem jānodrošina savu dzīvnieku vakcinācija pret trakumsērgu, kad tie sasniedz trīs mēnešu vecumu. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2013.gads** | | | **Turpmākie trīs gadi (*euro*)** | | |
| **(2014.gads)** | **(2015.gads)** | **(2016.gads)** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | | 4 | 5 | 6 |
| 1. Budžeta ieņēmumi: | Nav precīzi aprēķināms. | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. | | | | | |
| 1.2. valsts speciālais budžets | Nav precīzi aprēķināms. | | | | | |
| 1.3. pašvaldību budžets | Nav precīzi aprēķināms. | | | | | |
| 2. Budžeta izdevumi: | Nav precīzi aprēķināms. | | | | | |
| 2.1. valsts pamatbudžets | Nav precīzi aprēķināms. | | | | | |
| 2.2. valsts speciālais budžets | Nav precīzi aprēķināms. | | | | | |
| 2.3. pašvaldību budžets | Nav precīzi aprēķināms. | | | | | |
| 3. Finansiālā ietekme: | Nav precīzi aprēķināms. | | | | | |
| 3.1. valsts pamatbudžets | Nav precīzi aprēķināms. | | | | | |
| 3.2. speciālais budžets | Nav precīzi aprēķināms. | | | | | |
| 3.3. pašvaldību budžets | Nav precīzi aprēķināms. | | | | | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | | Nav precīzi aprēķināms. | | | |
| Nav precīzi aprēķināms. | | | |
| Nav precīzi aprēķināms. | | | |
| 5. Precizēta finansiālā ietekme: | X | | Nav precīzi aprēķināms. | | | |
| 5.1. valsts pamatbudžets | Nav precīzi aprēķināms. | | | |
| 5.2. speciālais budžets | Nav precīzi aprēķināms. | | | |
| 5.3. pašvaldību budžets | Nav precīzi aprēķināms. | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | | |
| 6.1. detalizēts ieņēmumu aprēķins | Nav precīzi aprēķināms. | | | | | |
| 6.2. detalizēts izdevumu aprēķins | Nav precīzi aprēķināms. | | | | | |
| 7. Cita informācija | Kompensācijas tiek izmaksātas no valsts budžeta programmas 02.00.00. „Līdzekļi neparedzētiem gadījumiem” un līdzekļi kompensāciju izmaksai pieprasīti saskaņā ar Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. Sagaidāms, ka noteikumu projekts varētu palielināt izdevumus no valsts budžeta. Pēc Latvijas Biškopības biedrības sniegtās informācijas, vienas bišu saimes vērtība 2013.gada jūlijā aprēķināta Ls 126 jeb 179,28 *euro* apmērā. Ņemot vērā Latvijas Biškopības biedrības ieteikumu, likumprojektā ir precizēts nosacījums par kompensāciju Amerikas peru puves uzliesmojuma gadījumā, nosakot kompensāciju 50% apmērā no bišu saimes vērtības. Tā kā valstī netiek uzskaitīti Amerikas peru puves uzliesmojumi, tad nav iespējams precīzi paredzēt no valsts budžeta kompensācijās izmaksājamo naudas līdzekļu apmēru. Noteikumos Nr.177 nav noteikts kompensācijas apmērs govju enzootiskās leikozes zaudējumu segšanai. Likumprojektā ir paredzēts zaudējumus dzīvnieku īpašniekam kompensēt līdz 50% apmērā no kautproduktu vidējās vērtības. Ņemot vērā iepriekšējo gadu pieredzi, vidēji dzīvnieku īpašniekam par vienu govi ir izmaksāti Ls 150–200 jeb 214,29–285,71 *euro*. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams sagatavot grozījumus šādos Ministru kabineta noteikumos:  1) Nr.177, esošo redakciju papildinot ar normām par zaudējumu apmēru, kādu kompensē bišu dravas īpašniekam par Amerikas peru puves apkarošanas laikā iznīcinātajām bišu saimēm, un svītrojot slimību sarakstu, kuru uzliesmojuma gadījumā dzīvnieku īpašniekam izmaksā zaudējumu kompensāciju;  2) Nr.621, no esošās redakcijas svītrojot prasību dzīvnieku īpašniekam izstrādāto biodrošības pasākumu plānu saskaņot ar Pārtikas un veterināro dienestu;  3) Ministru kabineta 2010.gada 27.jūlija noteikumos Nr.704 „Noteikumi par robežšķērsošanas vietām un tajās veicamajām pārbaudēm”, 3.pielikuma otrajā piezīmē svītrojot vārdus „mājas (istabas) putni”.  Par normatīvo aktu projektu sagatavošanu atbildīga ir Zemkopības ministrija, un normatīvos aktus plānots iesniegt Ministru kabinetā līdz 2014.gada 1.augustam. |
| 2. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regula Nr.576/2013 stājas spēkā 2014.gada 29.decembrī. Regula Nr.178/2002 ir spēkā no 2002.gada 21.februāra. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 12.jūnija Regula (EK) Nr.576/2013 par lolojumdzīvnieku nekomerciālu pārvietošanu un par Regulas (EK) Nr.998/2003 atcelšanu un Eiropas Parlamenta un Padomes 2002.gada 28.janvāra Regula (EK) Nr.178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (turpmāk – Regula Nr.178).  Padomes 1964.gada 26.jūnija Direktīva Nr.64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (turpmāk – Direktīva 64/432/EEK). | | |
| A | B | C | D |
| Regulas Nr.576/2013 3.panta „g” punkts | 3.pants  (21.panta piektā daļa) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr.576/2013 33.panta 1.punkts | 1.pants (8.panta 7.punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr.576/2013  34.panta 1.punkts | 7.punkts  (52.panta ceturtā daļa) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr.576/2013  22.panta 2.punkts | 8.pants  (56.panta 9.punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr.576/2013  45.pants | 10.pants (pārejas noteikumu 25., 26., 27. punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas 178/2002 36.panta 2.punkts | 2.pants | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK 11.panta 1.punkta „c” un „d” apakšpunkts | 4.pants | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK 11.panta 2.punkts | 4.pants | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas 64/432/EEK 13.panta 1.punkta „c” apakšpunkts | 4.pants | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |  |  |
| --- | --- | --- | --- | --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | | |
| Attiecīga starptautiskā tiesību akta vai starptautiskas institūcijas vai organizācijas dokumentā (turpmāk – starptautiskais dokuments) datums, numurs un nosaukums | | | Projekts šo jomu neskar. | |
| **A** | | **B** | | **C** |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šis tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Nav attiecināms. | | Projekts šo jomu neskar. | | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | |
| Cita informācija | | Nav | | |
| **VI. Sabiedrības līdzdalība un šīs līdzdalības rezultāti** | | | | |
| 1. | Sabiedrības informēšana par projekta izstrādes uzsākšanu | Likumprojekts publicēts Zemkopības ministrijas tīmekļa vietnē. | | |
| 2. | Sabiedrības līdzdalība projekta izstrādē | Noteikumu projekts ir elektroniski saskaņots ar biedrību „Lauksaimnieku organizācijas sadarbības padome”, biedrību „Zemnieku saeima” un Latvijas Veterinārārstu biedrību. | | |
| 3. | Sabiedrības līdzdalības rezultāti |  | | |
| 4. | Saeimas un ekspertu līdzdalība | Projekts šo jomu neskar. | | |
| 5. | Cita informācija | Nav | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | Likumprojektu pēc tā pieņemšanas īstenos praktizējošie veterinārārsti, Pārtikas un veterinārais dienests, Lauku atbalsta dienests un Pārtikas drošības, dzīvnieku veselības un vides zinātniskais institūts „BIOR”. | | |
| 2. | Projekta ietekme uz pārvaldes funkcijām | Likumprojekts maina institūta pārvaldes funkcijas, nosakot jaunu funkciju – riska novērtēšanu dzīvnieku veselības un sabiedrības veselības jomā. | | |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Projekts šo jomu neskar. | | |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. | | |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. | | |
| 6. | Cita informācija | Nav | | |

Zemkopības ministrs J.Dūklavs

2014.03.17. 8:21

S.Vanaga

67027363, Sanita.Vanaga@zm.gov.lv